**MSM GROUP** je priemyselno-technologický holding, ktorý zjednotil tradičné firmy s dlhou históriou v obrannom priemysle. Tieto firmy pokrývajú kompletný životný cyklus munície, od vývoja a produkcie, cez kontrolu a predlžovanie životnosti munície až po likvidáciu. Okrem toho sa venujú vývoju a výrobe obrannej techniky, kam patria systémy na obranu tankov a špeciálne kontajnery navrhnuté pre potreby ozbrojených síl. V civilnom sektore sa špecializujú na výrobu radarových alebo mobilných veží leteckého riadenia.

MSM GROUP je súčasťou nadnárodného holdingu CZECHOSLOVAK GROUP a.s. (CSG), ktorý zastrešuje aktivity viac než stoviek firiem a obchodných spoločností so sídlom prevažne v Česku a na Slovensku. Najznámejším členom skupiny je kopřivnická automobilka TATRA TRUCKS, v ktorej drží CSG väčšinový podiel. Okrem automobilového priemyslu pôsobia spoločnosti holdingu v leteckom, železničnom alebo obrannom priemysle. Centrála sídli v Prahe. Majiteľom CSG je od januára 2018 Michal Strnad, syn zakladateľa holdingu, Jaroslava Strnada.

Spoločnosti v MSM GROUP
-----------------------

Súčasťou MSM GROUP sú štyri výrobné a vývojárske závody:

#### ZVS holding a.s.

Dubnica nad Váhom a Snina bola založená v roku 1937, keď sa vtedajšie závody Škoda v Plzni rozhodli vybudovať na Slovensku tzv. „rezervnú továreň." Hlavným poslaním boli vývoj, výroba a predaj v oblasti strojárstva a elektrotechniky. Závod sa zameriaval, a dodnes sa zameriava, na veľko-kalibrovú a stredno-kalibrovú muníciu.

ZVS vznikla ako súčasť koncernu Škoda Plzeň. Okrem výroby munície a raketovej techniky rozvíjala aj výrobu špeciálneho náradia a jednoúčelových strojov. K tomu sa neskôr pridružila výroba transformátorov, elektronika pre riadiace systémy, merná a čerpacia technika, civilná pyrotechnika, výroba vzduchových zbraní či dokonca výroba tonerových náplní pre tlačiarne americkej spoločnosti Lexmark.

Sídli v blízkosti hraníc s Českom. Nachádza sa na hlavnom diaľničnom a železničnom ťahu v priamom dosahu letiska Trenčína a Žilina.  

Za prácou v ZVS sa do Dubnice sťahovali celé rodiny z vtedajšieho Československa. Už vtedy patrila medzi najväčších zamestnávateľov regiónu. Druhá prevádzka ZVS sídli v Snine, kde sa špecializujú na produkciu muničných tiel.

#### VOP Nováky a.s.

VOP Nováky a.s. je nástupníkom bývalého štátneho podniku VOP Nováky, š.p. História spoločnosti siaha až do roku 1937, kedy došlo k vybudovaniu prvých muničných skladov v Novákoch. Od roku 1957 sa v závode začala vykonávať revízia a opravy munície, neskôr aj likvidácia. VOP Nováky, a.s. bol v tej dobe jediný podnik v strednej Európe, ktorý dokázal zneškodniť všetky druhy munície, vrátane rôznych typov balistických rakiet.

Hlavné portfólio a to revízia, modernizácia a predĺženie životného cyklu munície, rozšírila o výrobu vybraných typov rakiet, tréningovej veľko-kalibrovej munície alebo muničných makiet. Popri tom sa venuje aj oblasti civilnej výroby, konkrétne opravám foriem pre výrobu plastových a gumových komponentov a opravy a výrobu pre spoločnosti v segmente automotive.

#### VÝVOJ Martin a.s.

Svoju históriu začal písať v roku 1954, kedy vzniklo vývojové stredisko spolu so zavedením tankovej výroby v Turčianskych strojárňach Martin. Od začiatku svojej existencie sa orientovali na vývoj a výrobu aplikácií pre autožeriavy a tanky, postupne priberajúc nové typy vozidiel.

V súčasnosti je VÝVOJ Martin spoločnosť zameraná na výrobu obrannej  a civilnej techniky, z čoho dominuje výroba špecializovaných vojenských kontajnerov, modulárnych a mobilných veží riadenia letovej prevádzky. Pre Ministerstvo obrany SR zabezpečuje opravy a servis rôznych kontajnerov, radarovej techniky, systémov protivzdušnej obrany a letových prevádzkových služieb.

Spoločnosť je situovaná v dvoch mestách: v Martine, kde sídli centrála a v Banskej Bystrici, kde sídli vývojové stredisko a kde zároveň prebieha výroba. 

#### FM Granada

Fabrica de Municiones de Granada je podnik s najdlhšou históriou spomedzi európskych spoločností, ktoré pôsobia v obrannom priemysle. Založená bola v roku 1324. Pre MSM GROUP sa stala partnerom v oblasti munície pre veľké kalibre, pohonných hmôt a rakiet. MSM GROUP je od roku 2020 100%ým vlastníkom FM Granada.

So sídlom v Granade (Španielsko) ponúka široké portfólio vysoko výkonnej munície zodpovedajúcej štandardom kvality NATO, najmä delostreleckú muníciu veľkého kalibru. Orientuje sa aj na jednopodlažné hnacie prostriedky pre strelivo stredného kalibru a vybavenie EOD pre bezpečnosť a policajné zložky. Spoločnosť navyše vyvíja a vyrába kľúčové komponenty munície a rakiet.

História
--------

#### MSM GROUP

* 1937 – v novopostavenom závode v Dubnici nad Váhom sa oficiálne začína výroba zbraní a munície – vybudovaním muničného skladu v Novákoch vzniká MSM Nováky

* 1998 – na základoch ZTS VVÚ Martin sa konštituuje nová spoločnosť VÝVOJ Martin – Vznik CSG
* 2015 – vzniká spoločnosť MSM GROUP a zlučuje závody v Dubnici a Novákoch do jednej skupiny
* 2016 – MSM GROUP odkupuje spoločnosť VÝVOJ Martin
* 2020 – MSM GROUP získava 100 % podiel v jednej z najvýznamnejších španielskych firiem FM Granada

#### Významné udalosti v histórii ZVS

* 1927 – české Škodové závody oznamujú, že vybudujú továreň na Slovensku, dnešnú ZVS
* 1937 – v Dubnici nad Váhom sa oficiálne spúšťa výroba zbraní a munície
* 1953 – 1. januára vzniká samostatný podnik ZVS – Závody všeobecného strojárstva
* 1990 – je zriadený štátny podnik ZVS
* 1996 – štátny podnik ZVS je transformovaný na akciovú spoločnosť so 100 % účasťou štátu
* 1997 – začína sa vyrábať malokalibrová športová a poľovnícka munícia
* 2003 – do výroby je zakomponovaná vzduchovka SLAVIA
* 2004 – začína sa vyrábať veľkokalibrová munícia 155 mm / dochádza k odkúpeniu spoločnosti Vihorlat Snina
* 2015 – podniky ZVS sa spolu s VOP Nováky (pod správou MSM Martin) stávajú súčasťou MSM GROUP
* 2016 – dochádza k rozšíreniu výroby v prevádzke ZVS Snina, do jej modernizácie a vybavenia sa investuje viac ako milión Eur
* 2022 – mimoriadna geopolitická situácia a zvýšený dopyt po bezpečnosti krajín, sú spúšťačom pre masívnu náborovú kampaň

#### Významné udalosti v histórii VOP Nováky

* 1937 – vybudovaním priemyselných stavieb s muničným skladom vzniká spoločnosť MSM Nováky
* 1957 – rozbiehajú sa činnosti na obstaranie životného cyklu munície – opravy, revízie a likvidácie
* 1985 – začína sa vyrábať cvičná munícia ECV 122, 125 a 152 mm
* 2013 – spoločnosť MSM Martin vyhráva verejnú súťaž na úplné práva VOP Nováky
* 2015 – VOP v Novákoch (pod správou MSM Martin) sa spolu s podnikmi ZVS stávajú súčasťou MSM GROUP
* 2019 – otvára sa zrekonštruovaná hala – jeden z najmodernejších priestorov v segmente technického predĺženia života munície v Európe
* 2022 – oslavuje sa 65. výročie od spustenia revíznej linky / zahajuje sa nový výrobný program 60 – 120 mm

#### Významné udalosti v histórii VÝVOJ Martin

* 1954 – v Turčianskych strojárňach (ZTS) v Martine vzniká vývojové stredisko (VVÚ), ktorého úlohou je vyvíjať a nahrádzať staré komponenty a materiály
* 1964 – otvára sa nový vývojový odbor autožeriavov, vozidiel BVP, OT a TATRAPAN
* 1974 – spoločnosť sa sťahuje do nových priestorov s kanceláriami, výrobnými a skúšobnými halami, kde pôsobia dodnes
* 1981 – ZTS VVÚ Martin získava právnu subjektivitu a je lídrom vedecko-výskumnej základne
* 1987 – vznikajú výrobné odbory lesnej techniky a banských lokomotív
* 1998 – na základoch ZTS VVÚ Martin sa konštituuje nová spoločnosť VÝVOJ Martin
* 2005 – spúšťa sa výroba špecializovaných kontajnerov
* 2016 – odkúpením vstupuje VÝVOJ Martin do skupiny MSM GROUP
* 2017 – dokončuje vývoj veže Disk II MSM
* 2018 – dokončuje vývoj mobilnej leteckej veže C130 s následným predajom do Indie

Občianske združenie MSM pre ľudí vzniklo v roku 2017 pod správou MSM GROUP. Vyzbierané peniaze z 2 % z daní rozdeľuje predovšetkým deťom a dospelým so zdravotným postihnutím. Od svojho vzniku rozdelilo ľuďom v núdzi desiatky tisíc EUR.

Produktové portfólio
--------------------

Munícia: Delostrelecká munícia, Tanková munícia, Mínometná munícia, Munícia stredného kalibru, Rakety, Muničné komponenty, Pyrotechnické zlože, Iniciátor, Zápalková skrutka.

Obranná technika: Špecializovaný kontajner C2 Shelter navrhnutý pre potreby ozbrojených síl, Kontajnerové elektrocentrály, Explozívny reaktívny pancier Era nexream na obranu tankov.

Civilná technika: Mobilná veža riadenia, Radarová veža, Radar shelter, Modulárna veža riadenia, Riešenia pre automobilový priemysel a strojárstvo.

### Služby

Vývoj munície a kompletný životný cyklus munície: Inšpekcia, skúšky, údržba, modernizácia, predĺženie životnosti, likvidácia.

### Regióny

Dubnica nad Váhom, Snina, Nováky, Martin, Banská Bystrica, Granada (Španielsko)

Referencie
----------

1. ↑   *O nás | Czechoslovak Group* [online]. czechoslovakgroup.cz, [cit. 2023-10-13]. Dostupné online. (po česky)
2. ↑   *Podnikatel Strnad odchází z vedení Czechoslovak Group, novým majitelem je jeho syn Michal | Aktuálně.cz* [online]. Aktuálně.cz - Víte, co se právě děje, 2018-02-14, [cit. 2023-10-13]. Dostupné online. (po česky)
3. ↑   *The transformation and future prospects of Europe's defence industry* [online]. academic.oup.com, [cit. 2023-10-13]. Dostupné online.
4. ↑   *VÝVOJ Martin na Slovensku vyrába špeciálne kontajnery a rádionavigačné systémy* [online]. hnonline.sk, 2022-06-29, [cit. 2023-10-13]. Dostupné online.
5. ↑  TERAZ.SK. *Spoločnosti Vývoj Martin a MSM Banská Bystrica sa spájajú* [online]. TERAZ.sk, 2021-07-30, [cit. 2023-10-13]. Dostupné online.
6. ↑   *Exminister Černák predal Vývoj Martin, no v zbrojárstve ostáva* [online]. www.trend.sk, 2017-02-01, [cit. 2023-10-13]. Dostupné online.
7. ↑   *Spoločnosť MSM Group kúpila celý podiel v jednej z najvýznamnejších španielskych firiem* [online]. 2020-05-25, [cit. 2023-10-13]. Dostupné online.
8. ↑   *MSM GROUP posilňuje svoje výrobné kapacity, do podnikov ZVS a VOP Nováky investuje desiatky miliónov eur* [online]. hnonline.sk, 2023-04-28, [cit. 2023-10-13]. Dostupné online.
9. ↑   *Pred 65. rokmi bola v Novákoch spustená prvá revízna linka munície* [online]. Mosr.sk, 2022-09-08, [cit. 2023-10-13]. Dostupné online.
10. ↑  INFO@FINSTAT.SK. *VÝVOJ Martin, a.s. - zisk, tržby, hospodárske výsledky a účtovné závierky* [online]. www.finstat.sk, [cit. 2023-10-13]. Dostupné online.